open-index/open-wikipedia-markdown huggingface dataset:
สดุดี 4

**สดุดี 4** () เป็นเพลงสดุดีเพลงที่ 4 ของหนังสือเพลงสดุดี ใน*[[พระคริสตธรรมคัมภีร์ ฉบับมาตรฐาน]]*ที่เป็นคัมภีร์ไบเบิลฉบับแปลเป็นภาษาไทยขึ้นต้นด้วย "ข้าแต่พระเจ้าผู้ทรงให้ข้าพระองค์เป็นฝ่ายชอบธรรม ขอทรงตอบเมื่อข้าพระองค์ร้องทูล" ในภาษาละติน เพลงสดุดีนี้เป็นที่รู้จักในชื่อ **"Cum invocarem"** ตามธรรมเนียมดั้งเดิมเชื่อว่าสดุดี 4 ประพันธ์โดยดาวิด แต่นักวิชาการสมัยใหม่ไม่ยอมรับว่าดาวิดเป็นผู้ประพันธ์ ข้อความในเพลงสดุดีนี้กล่าวว่าชัยชนะของคนบาปเป็นเพียงชั่วคราว และการกลับใจเท่านั้นที่นำความสุขที่แท้จริง

เพลงสดุดีนี้เป็นส่วนหนึ่งในพิธีกรรมของศาสนายูดาห์ นิกายโรมันคาทอลิก นิกายลูเทอแรน และนิกายแองกลิคัน เช่นเดียวกับการร้องเพลงสดุดีในนิกายโปรเตสแตนต์ สดุดี 4 มักมีการนำมาใส่ในงานประพันธ์ดนตรี รวมไปถึงผลงานในภาษาละตินโดย Michel-Richard Delalande, Henri Desmarets และมาร์ก-อ็องตวน ชาร์ป็องตีเย

## ต้นฉบับ
### ภาษาฮีบรู
ตารางต่อไปนี้แสดงข้อความต้นฉบับภาษาฮีบรู ของเพลงสดุดีพร้อมสระ ควบคู่กับคำแปลภาษาอังกฤษอิงจากคำแปลใน JPS 1917 (ปัจจุบันเป็นสาธารณสมบัติ)

### ''พระคริสตธรรมคัมภีร์ ฉบับมาตรฐาน''
# ข้าแต่พระเจ้าผู้ทรงให้ข้าพระองค์เป็นฝ่ายชอบธรรม ขอทรงตอบเมื่อข้าพระองค์ร้องทูล เมื่อข้าพระองค์จนตรอก ขอประทานช่องทาง ขอทรงพระเมตตาข้าพระองค์ และขอทรงฟังคำอธิษฐานของข้าพระองค์
# ข้าแต่ท่านผู้สูงศักดิ์ ท่านจะหมิ่นศักดิ์ศรีของข้าพเจ้าไปอีกนานเท่าใด? ท่านจะรักคำไร้ค่า และแสวงการมุสาอีกนานเท่าใด? เส-ลาห์
# จงทราบเถิดว่า พระยาห์เวห์ทรงแยกผู้จงรักภักดีไว้สำหรับพระองค์ พระยาห์เวห์ทรงสดับฟังเมื่อข้าพเจ้าทูลพระองค์
# แม้ถูกยั่วยุ ก็อย่าทำบาป จงตรึกตรองในใจเวลาอยู่บนที่นอนและสงบอยู่ เส-ลาห์
# จงถวายเครื่องสัตวบูชาให้ถูกต้อง และวางใจในพระยาห์เวห์
# หลายคนกล่าวว่า "เราอยากเห็นสิ่งดีๆ บ้าง ข้าแต่พระยาห์เวห์ ขอเงยพระพักตร์ที่สว่างของพระองค์มาเหนือพวกข้าพระองค์"
# พระองค์ได้ประทานความยินดีแก่จิตใจของข้าพระองค์ มากกว่าเมื่อได้ข้าวและเหล้าองุ่นมากมาย
# ข้าพระองค์จะเอนกายลงนอนหลับอย่างเป็นสุข ข้าแต่พระยาห์เวห์ เพราะพระองค์เท่านั้นที่ทรงทำให้ข้าพระองค์อาศัยอยู่อย่างปลอดภัย

## อ้างอิง

## แหล่งข้อมูลอื่น

* 
*  in Hebrew and English - Mechon-mamre
* Text of Psalm 4 according to the 1928 Psalter
* A psalm of David, when he fled from his son Absalom. / How many are my foes, LORD! / How many rise against me! (text and footnotes) United States Conference of Catholic Bishops
* Psalm 4:1 (introduction and text) biblestudytools.com
* Psalm 4 – Talking to God and Men enduringword.com
* Psalm 4 / Refrain: In peace I will lie down and sleep. Church of England
* Psalm 4 at biblegateway.com
* Hymns for Psalm 4 hymnary.org
* PSALMUS 04, Vatican City
* [สดุดี 4. [ยูเวอร์ชัน]]

004
สดุดี 5

**สดุดี 5** () เป็นเพลงสดุดีเพลงที่ 5 ของหนังสือเพลงสดุดี ใน*[[พระคริสตธรรมคัมภีร์ ฉบับมาตรฐาน]]*ที่เป็นคัมภีร์ไบเบิลฉบับแปลเป็นภาษาไทยขึ้นต้นด้วย "ข้าแต่พระยาห์เวห์ ขอเอียงพระโสตสดับถ้อยคำของข้าพระองค์" ในภาษาละติน เพลงสดุดีนี้เป็นที่รู้จักในชื่อ **"Verba mea auribus percipe Domine"** ตามธรรมเนียมดั้งเดิมเชื่อว่าสดุดี 5 ประพันธ์โดยดาวิด เพลงสดุดีนี้สะท้อนให้เห็นว่าคนชอบธรรมไม่เพียงอธิษฐานเพื่อได้รับการปลดปล่อยจากความทุกข์ทรมานเท่านั้น แต่ยังเพื่อให้ตนเองได้รับใช้พระเจ้าโดยไม่หันเหอีกด้วย *พระคริสตธรรมคัมภีร์ ฉบับมาตรฐาน*เรียกเพลงสดุดีนี้ด้วยชื่อว่า "คำอธิษฐานขอการคุ้มครองรักษา" 

เพลงสดุดีนี้เป็นส่วนหนึ่งในพิธีกรรมของศาสนายูดาห์ นิกายโรมันคาทอลิก นิกายลูเทอแรน และนิกายแองกลิคัน เช่นเดียวกับการร้องเพลงสดุดีในนิกายโปรเตสแตนต์ สดุดี 5 มักมีการนำมาใส่ในงานประพันธ์ดนตรี เช่นผลงานโดย Heinrich Schütz, เฟลิคส์ เม็นเดิลส์โซน และ Edward Elgar

## ต้นฉบับ
### ภาษาฮีบรู
ตารางต่อไปนี้แสดงข้อความต้นฉบับภาษาฮีบรู ของเพลงสดุดีพร้อมสระ ควบคู่กับคำแปลภาษาอังกฤษอิงจากคำแปลใน JPS 1917 (ปัจจุบันเป็นสาธารณสมบัติ)

### ''พระคริสตธรรมคัมภีร์ ฉบับมาตรฐาน''
# ข้าแต่พระยาห์เวห์ ขอเอียงพระโสตสดับถ้อยคำของข้าพระองค์ ขอทรงฟังเสียงคร่ำครวญของข้าพระองค์
# ข้าแต่พระเจ้า พระมหากษัตริย์ของข้าพระองค์ ขอทรงฟังเสียงร้องทูลของข้าพระองค์ เพราะข้าพระองค์อธิษฐานต่อพระองค์
# ข้าแต่พระยาห์เวห์ ยามเช้าพระองค์ทรงสดับเสียงข้าพระองค์ ยามเช้าข้าพระองค์เตรียมคำอธิษฐานแด่พระองค์ และเฝ้าคอยอยู่
# พระองค์มิใช่พระเจ้าผู้ปีติยินดีในความอธรรม ความชั่วร้ายจะไม่อาศัยอยู่กับพระองค์
# คนโอ้อวดจะไม่ยืนอยู่เฉพาะพระเนตรของพระองค์ พระองค์ทรงเกลียดชังผู้ทำความชั่วทุกคน
# พระองค์ทรงทำลายผู้ที่พูดมุสา พระยาห์เวห์ทรงสะอิดสะเอียนผู้กระหายเลือดและคนหลอกลวง
# แต่โดยความรักมั่นคงอันอุดมของพระองค์ ข้าพระองค์จะเข้าไปในพระนิเวศของพระองค์ ข้าพระองค์จะกราบลงตรงมายังพระวิหารบริสุทธิ์ของพระองค์ ด้วยความยำเกรง
# ข้าแต่พระยาห์เวห์ เนื่องด้วยพวกศัตรูของข้าพระองค์ ขอทรงนำข้าพระองค์ไปโดยความชอบธรรมของพระองค์ ขอทรงให้ข้าพระองค์เดินในพระมรรคาของพระองค์อย่างราบรื่น
# เพราะในปากของพวกเขาไม่มีความจริง จิตใจของพวกเขาคือการทำลาย ลำคอของพวกเขาคือหลุมฝังศพที่เปิดอยู่ พวกเขาประจบสอพลอด้วยลิ้น
# ข้าแต่พระเจ้า โปรดให้พวกเขารับกรรมชั่วของตน และให้ล้มลงด้วยความคิดเห็นของตนเอง เพราะการละเมิดมากมายนั้น ขอทรงขับไล่พวกเขาไป เนื่องจากพวกเขาได้กบฏต่อพระองค์
# แต่ให้ทุกคนที่ลี้ภัยอยู่ในพระองค์ยินดี ให้พวกเขาร้องเพลงด้วยความยินดีเป็นนิตย์ และขอทรงป้องกันพวกเขาไว้ เพื่อคนที่รักพระนามของพระองค์จะปรีดาปราโมทย์ในพระองค์
# ข้าแต่พระยาห์เวห์ เพราะพระองค์ทรงอวยพรคนชอบธรรม พระองค์ทรงคุ้มครองพวกเขาไว้ด้วยความโปรดปรานประดุจโล่

## อ้างอิง

## แหล่งข้อมูลอื่น

* 
*  in Hebrew and English - Mechon-mamre
* Text of Psalm 5 according to the 1928 Psalter 
* For the leader; with wind instruments. A psalm of David. / Give ear to my words, O LORD; understand my sighing. (text and footnotes) United States Conference of Catholic Bishops
* Psalm 5:1 (introduction and text) biblestudytools.com
* Psalm 5 – A Morning Prayer enduringword.com
* Psalm 5 / Refrain: You, O Lord, will bless the righteous. Church of England
* Psalm 5 at biblegateway.com
* Hymns for Psalm 5 hymnary.org
* PSALMUS 05, Vatican City
* [สดุดี 5. [ยูเวอร์ชัน]]

005
ณัชชาวีล์ วาณิชย์สุรางค์

**ณัชชาวีล์ วาณิชย์สุรางค์** (ชื่อเดิม:สุจารี เทพอาวุธ หรือ ณัชชารีย์ พัฒนาวงศ์โภคิน;ชื่อเล่น: สุ, ณัช; เกิด 9 ธันวาคม 2519) เป็นผู้ประกาศข่าวและพิธีกรชาวไทย ปัจจุบันเป็นผู้ประกาศข่าวทางทีเอ็นเอ็น ช่อง 16

## ประวัติ
ณัชชาวีล์ วาณิชย์สุรางค์ เกิดเมื่อวันที่ 9 ธันวาคม 2519 โดยมีชื่อเมื่อแรกเกิดว่า สุจารี เทพอาวุธ ก่อนจะเปลี่ยนชื่อและนามสกุลเป็น ณัชชารีย์ พัฒนาวงศ์โภคิน และกลับมาใช้ สุจารี เทพอาวุธ ก่อนจะเปลี่ยนชื่อและนามสกุลเป็น ณัชชาวีล์ วาณิชย์สุรางค์ ดังในปัจจุบัน จบการศึกษาระดับปริญญาตรี ศิลปศาสตรบัณฑิต จากมหาวิทยาลัยสวนดุสิต และระดับปริญญาโท EX-MBA จากมหาวิทยาลัยนานาชาติแสตมฟอร์ด

## เข้าสู่วงการข่าว
ณัชชาวีล์เข้าสู่วงการข่าวในปี 2539 จากการชักชวนของโปรดิวเซอร์ข่าวที่มาร่วมงานแต่งงานของพี่ชาย ซึ่งได้ชักชวนเธอให้ไปลองเทสต์เป็นผู้ประกาศข่าวที่ไอบีซี (ทรูวิชั่นส์ ในปัจจุบัน) โดยเริ่มจากการอ่านข่าวกีฬา

## ธุรกิจ
นอกจากเป็นผู้ประกาศข่าวแล้ว ณัชชาวีล์ยังได้ก่อตั้งบริษัทของตัวเองชื่อ บริษัท เทพอาวุธ จำกัด เมื่อวันที่ 26 กันยายน 2548 โดยมีวัตถุประสงค์เพื่อให้บริการทางการตลาดและสื่อโฆษณา สื่อวิทยุ โทรทัศน์และสื่อสิ่งพิมพ์

## ผลงาน
### รายการโทรทัศน์
#### ปัจจุบัน
* คนหลังข่าว

#### อดีต
* TNN ข่าวเช้า Weekend 
* เรื่องดีดีทั่วไทย
* เมนูสัญจร
* สุขหยุดโรค
* ห้องข่าว TNN สุดสัปดาห์
* TNN ข่าวเที่ยง
* TNN ข่าวเย็น

## อ้างอิง

หมวดหมู่:บุคคลจากมหาวิทยาลัยสวนดุสิต
หมวดหมู่:บุคคลจากมหาวิทยาลัยนานาชาติแสตมฟอร์ด
หมวดหมู่:ผู้ประกาศข่าวทีเอ็นเอ็น24
หมวดหมู่:พิธีกรชาวไทย
เส-ลาห์

(; ; ) เป็นคำที่ใช้ 74 ครั้งในคัมภีร์ฮีบรู ศัพทมูลและความหมายไม่เป็นที่ทราบแน่ชัด แม้ว่าจะมีการตีความต่าง ๆ กันก็ตาม

อาจเป็นเครื่องหมายทางพิธีกรรม-ดนตรี หรือเป็นคำสั่งในการอ่านข้อความ โดยมีความหมายว่า "หยุดและฟัง" มีการเสนอการตีความอื่นอีกว่าสามารถใช้เพื่อระบุว่าจะมีการเล่นดนตรีสลับ ณ จุดนี้ในเพลงสดุดี นอกจากนี้ยังมีการตีความว่าเป็นการขีดเส้นใต้รูปแบบหนึ่งเพื่อเตรียมเข้าสู่ย่อหน้าถัดไป 

ระวังสับสนกับคำภาษาฮีบรู  () ที่มีความหมายว่า "ศิลา"

## การปรากฏ
คำว่าปรากฏ 71 ครั้งในเพลงสดุดี 39 บท และ 3 ครั้งในฮาบากุก 3 รวมแล้วปรากฏทั้งหมด 74 ครั้งในคัมภีร์ไบเบิล พบได้ในตอนท้ายของสดุดี 3, 24 และ 46 และในกรณีอื่น ๆ ส่วนใหญ่พบได้ในตอนท้ายของวรรค ข้อยกเว้นคือในสดุดี 55:19, 57:3 และฮาบากุก 3:3, 9, 13

เพลงสดุดีบางบทขับร้องพร้อมเครื่องดนตรี และมีการอ้างอิงถึงเรื่องนี้ในหลายบท มีเพลงสดุดี 31 บทจาก 39 บทที่มีข้อความหัวบทว่า "ถึงหัวหน้านักร้อง" และมีคำว่าปรากฏในบทเพลงสดุดี

## ดูเพิ่ม
* ละหมาด
* ศอลิฮ์

## อ้างอิง

หมวดหมู่:คำและวลีภาษาฮีบรู
หมวดหมู่:หนังสือเพลงสดุดี
กองอำนวยการเพื่อความมั่นคงแห่งชาติ (แอลจีเรีย)

**กองอำนวยการเพื่อความมั่นคงแห่งชาติ** (,  หรือ Sûreté nationale หรือ **Sûreté** อ่านว่า *ซูเรเต*) เป็นกองกำลังตำรวจพลเรือนแห่งชาติของประเทศแอลจีเรีย ทำหน้าที่ตรวจตราเมืองใหญ่และเขตเมืองใหญ่ของแอลจีเรีย ซูเรเตเป็นส่วนหนึ่งของกระทรวงมหาดไทย และมีหน้าที่รักษากฎหมายและความสงบเรียบร้อย ปกป้องชีวิตและทรัพย์สิน สืบสวนอาชญากรรม และจับกุมผู้กระทำผิด นอกจากนี้ ยังปฏิบัติหน้าที่อื่นๆ ของตำรวจตามปกติ รวมถึงการควบคุมการจราจรด้วย

## องค์การ
thumb|เจ้าหน้าที่จากตำรวจแอลจีเรีย
กองอำนวยการเพื่อความมั่นคงแห่งชาติอยู่ภายใต้การดูแลของอธิบดี จากข้อมูลในปี พ.ศ. 2550 ประกอบด้วยกองกำลังจำนวน 130,000 นาย รวมถึงเหล่าปฏิบัติการและการสืบสวนเฉพาะทางและเหล่าบริการสนับสนุน

เหล่าตำรวจศาลมีหน้าที่รับผิดชอบในการสืบสวนคดีอาญา โดยประสานงานอย่างใกล้ชิดกับสำนักงานอัยการในกระทรวงยุติธรรม ตำรวจได้รับมอบหมายให้ดูแลเมืองหลวงของวิลายาห์ (คำเรียกจังหวัดหรืออำเภอ) ซึ่งอยู่ภายใต้การควบคุมของผู้ว่าการเมืองแต่ละเมือง กองกำลังตำรวจปราบจลาจลพิเศษมีอุปกรณ์ควบคุมปราบจลาจลที่ทันสมัย แม้ว่าตำรวจจะสามารถรับมือกับความวุ่นวายในเมืองและความรุนแรงได้ในช่วงต้นและกลางคริสต์ทศวรรษ 1980 แต่ก็ยังคงต้องเรียกทหารเข้ามาช่วยปราบปรามการจลาจลครั้งใหญ่เมื่อปลายปี พ.ศ. 2531

## ความมั่นคงภายใน
องค์ประกอบของกองอำนวยการเพื่อความมั่นคงแห่งชาติ ยังมีบทบาทในการต่อต้านภัยคุกคามต่อรัฐบาลที่เกิดจากการบ่อนทำลายทางการเมือง ซูเรเตมอบหมายให้กองกำลังตำรวจทำงานร่วมกับผู้ตรวจการศุลกากร ณ จุดผ่านแดนตามกฎหมายเพื่อควบคุมกิจกรรมที่ผิดกฎหมาย โดยเป้าหมายหลักของพวกเขาคือการจับกุมผู้อพยพที่ผิดกฎหมายและผู้ค้าของเถื่อน กรมข่าวกรองและความมั่นคง (Département du Renseignement et de la Sécurité: DRS) เป็นหน่วยข่าวกรองของรัฐแอลจีเรีย แยกจากกองอำนวยการเพื่อความมั่นคงแห่งชาติ และมีบทบาทในสงครามกลางเมืองแอลจีเรียในช่วงคริสต์ทศวรรษ 1990thumb|ตำรวจความมั่นคงสาธารณะในอันนาบา

### อาวุธ
* Glock 17
* เบเร็ตตา 92
* Caracal pistol
* Smith & Wesson M&P
* AKM
* Beretta M12
* เฮคแลร์อุนด์คอค เอ็มเพ5
### พาหนะ
thumb|รถตู้ตำรวจแอลจีเรีย
#### จักรยานยนตร์

* บีเอ็มดับเบิลยู เค1100อาร์ที
* บีเอ็มดับเบิลยู อาร์1100อาร์ที
* บีเอ็มดับเบิลยู เค1600จีที

##### รถยนต์

#### ยานพาหนะพิเศษ
* BCL-M5
* นิมร์ (รถลำเลียงพลหุ้มเกราะ)

## ยุทโธปกรณ์ทางอากาศ
* AgustaWestland AW109
* Eurocopter AS350 Écureuil

## ดูเพิ่ม
* ซูเรเต
* การบังคับใช้กฎหมายในประเทศแอลจีเรีย

## อ้างอิง


หมวดหมู่:สำนักงานกลางแห่งชาติของตำรวจสากล
การบังคับใช้กฎหมายในประเทศเบนิน

thumb|ลานของโรงเรียนตำรวจแห่งชาติเบนินในเขตซงโก-นีมา เมืองกอตอนู

เช่นเดียวกับในประเทศอื่น ๆ จำนวนมากที่มีมรดกตกทอดจากอาณานิคมฝรั่งเศส **[[การบังคับใช้กฎหมาย]]ใน[[ประเทศเบนิน]]**เป็นความรับผิดชอบหลักที่มีร่วมกันระหว่างสารวัตรทหารฌ็องดาร์เมอรีกับ "ตำรวจแห่งชาติ" พลเรือน อย่างไรก็ตาม ในเดือนมกราคม พ.ศ. 2561 กองกำลังเหล่านี้ได้รวมเข้าเป็นกองกำลังเดียวที่เรียกว่า **ตำรวจสาธารณรัฐเบนิน** ()

## อดีตกองกำลัง
**ตำรวจแห่งชาติ** () อยู่ภายใต้เขตอำนาจของกระทรวงมหาดไทย ความมั่นคงสาธารณะ และกิจการศาสนา () ประเทศถูกแบ่งออกเป็น 6 กองอำนวยการกรม การฝึกอบรมตำรวจฝึกขึ้นที่โรงเรียนตำรวจแห่งชาติในเมืองกอตอนู **ฌ็องดาร์เมอรีแห่งชาติเบนิน** () มีบทบาททั้งทางทหารและตำรวจ เนื่องจากสถานะทางทหาร ฌ็องดาร์เมอรีจึงอยู่ภายใต้การดูแลของกระทรวงกลาโหม มีสำนักงานใหญ่อยู่ที่กรุงปอร์โต-โนโว ในฐานะกองกำลังตำรวจ มีอำนาจตำรวจฝ่ายบริหารและตุลาการ ปฏิบัติการทั้งในอาณาเขตหน่วย รับผิดชอบพื้นที่ที่กำหนด และหน่วยเคลื่อนที่ โดยรวมแล้วมีเขตอำนาจศาลเกือบ 90% ของดินแดนของประเทศ

## กองกำลังอื่น
นอกจากตำรวจแล้ว การบังคับใช้กฎหมายยังได้รับการสนับสนุนจากกองกำลังหลายแห่ง รวมถึงกรมศุลกากร () ผู้พิทักษ์น้ำและป่า () และหน่วยผสมควบคุมตู้บรรทุกสินค้า ()

## หน่วยผสมควบคุมตู้บรรทุกสินค้า
หน่วยผสมควบคุมตู้บรรทุกสินค้าประกอบด้วยเจ้าหน้าที่จากตำรวจ, ศุลกากร และผู้พิทักษ์น้ำและป่า ประจำการอยู่ที่ท่าเรือกอตอนู ทำหน้าที่ตรวจสอบตู้บรรทุกสินค้าเพื่อป้องกันการขนส่งสิ่งของต้องห้าม เช่น ยา อาวุธ และสินค้าลอกเลียนแบบ

## อ้างอิง

## แหล่งข้อมูล
# World Police Encyclopedia, ed. by Dilip K. Das & Michael Palmiotto published by Taylor & Francis. 2004,  
# World Encyclopedia of Police Forces and Correctional Systems,second edition,  Gale., 2006
# Sullivan, Larry E. Encyclopedia of Law Enforcement. Thousand Oaks: Sage Publications, 2005.
ช่างทำวัตถุทองแดง

**ช่างทำวัตถุทองแดง** คือบุคคลที่สร้างสิ่งประดิษฐ์จาก ทองแดง และ ทองเหลือง ทองเหลืองเป็นโลหะผสมของทองแดง  และสังกะสี คำว่า "redsmith" ใช้สำหรับ ช่างดีบุก ที่ใช้เครื่องมือและเทคนิคในการทำทองแดง

## ประวัติศาสตร์
นักมนุษย์วิทยาเชื่อว่าทองแดงเป็นโลหะชนิดแรกที่มนุษย์ใช้เนื่องจากมีความนุ่มนวลและง่ายต่อการจัดการ ในสมัยโบราณ ความทนทานและความต้านทานต่อสนิมหรือการกัดกร่อนของทองแดงได้รับการพิสูจน์แล้วว่ามีคุณค่า ความสัมพันธ์ของทองแดงกับมนุษย์นั้นเชื่อกันว่ามีอายุย้อนกลับไปกว่าหกพันปี อาชีพนี้เป็นหนึ่งในธุรกิจการค้าไม่กี่แห่งที่มีการกล่าวถึงในพระคัมภีร์

ทองแดงมีการผลิตโดยเฉพาะในอังกฤษ โดยมีการถลุงแร่ในเวลส์ตั้งแต่ช่วงต้นทศวรรษที่ 1500 ทองแดงถูกพบในปริมาณมากในทวีปอเมริกาเหนือโดยเฉพาะในมอนแทนาเช่นเดียวกับเหมืองทองแดง โบราณ ใกล้ทะเลสาบสุพีเรียซึ่งได้รับการบันทึกโดย มิชชันนารีนิกาย เยซูอิตในปี 1659

การทำทองแดงเป็นการค้าที่ได้รับประโยชน์อย่างมากจากการประดิษฐ์ลูกกลิ้งโลหะแผ่นแผ่นทองแดงมีจำหน่ายในรูปแบบที่หลากหลายและง่ายกว่ามากสำหรับการสร้างเครื่องถ้วยทองแดง ในช่วงทศวรรษที่ 1700 ช่างทำทองแดงอาศัยอยู่ในอาณานิคมของอเมริกาแต่ไม่สามารถเข้าถึงทองแดงแผ่นได้มากนัก เนื่องจากBritish Crownเป็นผู้ควบคุมทองแดงและสินค้าอื่น ๆ ไปยังอเมริกา การผลิตโลหะแผ่นเป็นสิ่งต้องห้ามในยุคอาณานิคมและก่อนการปฏิวัติอเมริกา
## การค้าช่างทองแดง
ช่างทำทองแดงส่วนใหญ่สามารถสร้างเครื่องทองแดงจากแผ่นทองแดงได้จากลวดลาย พวกเขายังสามารถซ่อมแซม ทำความสะอาด และดีบุกภายในเครื่องครัวทองแดงได้อีกด้วย ช่างตีทองแดงบางคนทำถัง ช่างทำทองแดงบางคนจะเชี่ยวชาญในรูปแบบหรือสิ่งของเฉพาะ เช่น เตาอบบิสกิต แก้วมัค หรือกาต้มน้ำชนิดใดชนิดหนึ่ง ในช่วงทศวรรษที่ 1700 และ 1800 ช่างทำทองแดงมักมีเด็กฝึกงานสองสามคนในขั้นตอนต่าง ๆ ของการเรียนรู้การค้าโดยทำงานร่วมกัน

ผู้ฝึกหัดจะเริ่มเรียนรู้การค้าปกติเมื่ออายุประมาณ 8 หรือ 9 ปี หน้าที่โดยทั่วไปของเยาวชนในร้านทองแดงจะรวมถึงงานต่าง ๆ เช่น ทุบบล็อกโค้กหรือซัลแอมโมเนียกำจัดทองแดงเพื่อเตรียมบรรจุกระป๋อง และขัดค้อนและเครื่องมือ ในภูมิภาคที่มีการขุดทองแดง เช่น ไอบีเรียและอินเดียมีศูนย์กลางหลายแห่งที่การค้าขายช่างทองแดงเจริญรุ่งเรือง

## คุณสมบัติของทองแดง
โดยทั่วไปทองแดงถือเป็นโลหะอ่อน ซึ่งหมายความว่าสามารถทำงานได้โดยไม่ต้องให้ความร้อน การทำงานโลหะในลักษณะนี้เป็นเวลานานจะทำให้ "แข็งตัว" ได้ ซึ่งหมายความว่าอะตอมภายในทองแดงถูกบีบอัดและจัดเรียงไม่สม่ำเสมอ สิ่งนี้ทำให้เกิดความเครียดในโลหะและในที่สุดโลหะก็แตกร้าวตามจุดความเครียดเหล่านี้ เพื่อให้ทองแดงทำงานได้ในระดับกว้าง จะต้องอบอ่อน กระบวนการนี้เกี่ยวข้องกับการให้ความร้อนโลหะและทำให้โลหะเย็นลงอย่างรวดเร็วในน้ำ ขั้นตอนการทำความเย็นเรียกว่าการดับ ด้วยการให้ความร้อนกับทองแดง อะตอมในโลหะจะผ่อนคลาย และสามารถจัดเรียงตัวเองให้มีความสม่ำเสมอมากขึ้นได้ ช่วยให้ขึ้นรูปโลหะได้ง่ายขึ้น เพื่อรักษาความสม่ำเสมอภายในโลหะ จึงทำให้เย็นลงอย่างรวดเร็ว เพื่อป้องกันไม่ให้อะตอมเคลื่อนที่ไปมาและทำให้เกิดความตึงเครียดในโครงสร้างของโลหะ ทองแดงสามารถทำให้เย็นลงช้า ๆ ในอากาศได้ช้า ๆ หรืออย่างรวดเร็วโดยการดับในน้ำ ต่างจากโลหะเหล็กซึ่งต้องทำให้เย็นลงอย่างช้า ๆ ถึงการหลอมอ่อน

## อ้างอิง

## แหล่งข้อมูลอื่น

*Fuller, John. *The Art of Coppersmithing: A Practical Treatise on Working Sheet Copper into all Forms*. ( online electronic version)Mendham, NJ: Astragal Press, 1993. (reprint of the original 1894 edition). 
หมวดหมู่:ช่างทอง
โสภณวิชญ์ รักญาติ

**โสภณวิชญ์ รักญาติ**  (25 มกราคม พ.ศ. 2544 – ) เป็นนักฟุตบอลระดับอาชีพชาวไทย ปัจจุบันทำหน้าที่เป็นผู้รักษาประตู ให้แก่พีที ประจวบ ในศึกไทยลีก

## เกียรติประวัติ
**ทีมชาติไทยรุ่นอายุไม่เกิน 23 ปี**
* เหรียญเงินซีเกมส์: พ.ศ. 2566

## อ้างอิง

## แหล่งข้อมูลอื่น
* 

หมวดหมู่:นักฟุตบอลชายชาวไทย
หมวดหมู่:ผู้รักษาประตูฟุตบอลชาย
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลอยุธยา ยูไนเต็ด
หมวดหมู่:ผู้เล่นสโมสรฟุตบอลแพร่ ยูไนเต็ด
หมวดหมู่:นักฟุตบอลจากจังหวัดนครศรีธรรมราช
การทิ้งระเบิดปูพรม

[300px|thumb|[รอตเทอร์ดามหลังถูกทิ้งระเบิดปูพรมโดยกองทัพเยอรมัน พฤษภาคม 1940]]
[300px|thumb|เครื่องบินทิ้งระเบิด [บี-52 สตราโตฟอร์เทรส|B-52 ของสหรัฐ ขณะทิ้งระเบิดปูพรมในเวียดนาม]]
**การทิ้งระเบิดปูพรม** (carpet bombing) หรือ **การทิ้งระเบิดให้ราบ** (saturation bombing) หมายถึงการระดมทิ้งระเบิดทางอากาศสู่พื้นที่ขนาดใหญ่ เพื่อก่อให้เกิดความเสียหายต่อเป้าหมายทุกส่วนบนผืนดินที่ถูกเลือก เปรียบเสมือนการปูพรมทั่วทั้งห้อง ลูกระเบิดที่ใช้ในภารกิจทิ้งระเบิดปูพรมมักเป็นระเบิดไม่นำวิถี

การทิ้งระเบิดปูพรมใส่ชุมชน หมู่บ้าน เมืองใหญ่ หรือพื้นที่ที่มีประชากรหนาแน่น (อันหมายถึงบุคคลที่ได้รับความคุ้มครองตามกฎหมายมนุษยธรรมระหว่างประเทศ) ถือเป็นการก่ออาชญากรรมสงครามตั้งแต่ปี 1977 ตามข้อ 51 ของพิธีสาร 1 อนุสัญญาเจนีวา

## อ้างอิง

หมวดหมู่:การทิ้งระเบิดทางอากาศ
เจมส์ บี. โดโนแวน

**เจมส์ บริตต์ โดโนแวน** (29 กุมภาพันธ์  1916 – 19 มกราคม 1970) เป็นทนายความชาวอเมริกันและเจ้าหน้าที่ กองทัพเรือสหรัฐ ในสำนักงานวิจัยและพัฒนาวิทยาศาสตร์ และสำนักบริการด้านยุทธศาสตร์ (สำนักบริการด้านยุทธศาสตร์เป็นบรรพบุรุษของสำนักข่าวกรองกลาง) ในที่สุดก็กลายเป็นที่ปรึกษาทั่วไปของสำนักบริการด้านยุทธศาสตร์ และผู้เจรจาทางการทูตระหว่างประเทศ 

โดโนแวนเป็นที่รู้จักจากการเจรจาแลกเปลี่ยนแฟรนซิส แกรี พาวเวอส์ นักบิน U-2 ชาวอเมริกันที่ถูกจับในปี 1960–1962 และเฟรเดอริก ไพรเออร์ นักศึกษาชาวอเมริกันเพื่อแลกกับรูดอล์ฟ เอเบล สายลับโซเวียต และสำหรับการเจรจาการปล่อยตัวและส่งกลับนักโทษ 9,703 คนที่คิวบาจับไว้ในปี 1962 หลังจากความล้มเหลวในการบุกครองอ่าวหมู

## อ้างอิง

หมวดหมู่:ทนายความอเมริกัน
หมวดหมู่:บุคคลที่เกิดในปี พ.ศ. 2459
หมวดหมู่:บุคคลที่เสียชีวิตในปี พ.ศ. 2513
หมวดหมู่:ชาวอเมริกันเชื้อสายไอริช
หมวดหมู่:เจ้าหน้าที่สำนักข่าวกรองกลาง
หมวดหมู่:เจ้าหน้าที่กองทัพเรือสหรัฐ
บุคคลที่ได้รับความคุ้มครอง

**บุคคลที่ได้รับความคุ้มครอง** (protected persons) หมายถึงบุคคลที่กฎหมายมนุษยธรรมระหว่างประเทศ กำหนดให้ได้รับความเคารพและความคุ้มครองจากการตกเป็นเป้าหมายโจมตี และจากการถูกบังคับให้กระทำการอันขัดต่อจรรยาบรรณและหน้าที่ของตน ทั้งนี้ไม่ว่าผู้นั้นจะเข้ามีส่วนในการขัดกันทางอาวุธหรือไม่ก็ตาม ซึ่งเป็นบทบัญญัติในอนุสัญญาเจนีวา 1949 และพิธีสารเพิ่มเติมอนุสัญญาดังกล่าวในปี 1977

## บุคคลที่ได้รับความคุ้มครองซึ่งมีความเกี่ยวข้องกับกองทัพ
กฎหมายกำหนดให้บุคคลจำพวกนี้ได้รับการปฏิบัติและการดูแลเอาใจใส่โดยปราศจากการแบ่งแยก

* ผู้บาดเจ็บและป่วยไข้ในกองทัพในสนามรบ
* ผู้ซึ่งบาดเจ็บ ป่วยไข้ และเรือต้องอับปาง สังกัดในกองทัพขณะอยู่ในทะเล
* บุคลากรทางการแพทย์ และบุคลากรทางศาสนา
* ผู้สื่อข่าวสงคราม

## บุคคลมีสถานะพิเศษ
บุคคลจำพวกนี้จำเป็นต้องได้รับการพิจารณาเพิ่มเติม
* **ทหารผู้ละทิ้งหน้าที่** ซึ่งตกอยู่ในความควบคุมตัวโดยภาคีปฏิปักษ์ จะได้สถานะเชลยศึก หรือสถานะที่ดีกว่า
* **ทหารผู้แปรพักตร์** ซึ่งตกอยู่ในความควบคุมตัวโดยภาคีต้นสังกัด ไม่มีสิทธิ์ได้สถานะเชลยศึก
* **สายลับ** ถ้าเป็นพลรบมีเครื่องแบบให้ถือเป็นเชลยศึก แต่ถ้าเป็นพลเรือนหรือพลรบไม่มีเครื่องแบบให้ถือไม่เป็นเชลยศึก
* **ทหารรับจ้าง** ไม่มีสิทธิ์ได้สถานะเชลยศึกหรือพลรบ จึงไม่เป็นบุคคลที่รับความคุ้มครอง

## บุคคลพลเรือน
อนุสัญญาเจนีวาฉบับที่สี่ให้ความคุ้มครองต่อเฉพาะพลเรือนที่อยู่ในพื้นที่ของภาคีปฏิปักษ์ (อันหมายถึงบุคคลพลเรือนที่อยู่ในอาณาเขตประเทศของตนในส่วนที่ถูกข้าศึกยึดครอง) และต้องเป็นพลเรือนที่ไม่มีส่วนร่วมในการสู้รบ พลเรือนจำพวกนี้ได้รับการคุ้มครองดูแลบนทางมนุษยธรรม ไม่ถูกทรมาน สังหาร หรือทารุณกรรมทางเพศ (พลเรือนสัญชาติที่มิได้เข้าเป็นภาคีแห่งอนุสัญญาฉบับที่สี่จะไม่ได้รับความคุ้มครองตามนี้)

* พลเรือนจะได้ร้บความคุ้มครองโดยทั่วไปจากอันตรายซึ่งเกิดขึ้นจากการปฏิบัติการทางทหาร
* พลเรือนจะไม่ตกเป็นเป้าหมายแห่งการโจมตี และการคุกคาม
* พลเรือนจะไม่ถูกบังคับให้ออกจากอาณาเขตของตน เว้นแต่ในกรณีความมั่นคงของพลเรือนหรือด้วยเหตุผลทางการทหารอันมิอาจเลี่ยง

## อ้างอิง
* คณะกรรมการกาชาดระหว่างประเทศ. ''พิธีสารเพิ่มเติมอนุสัญญาเจนีวา ลงวันที่ 12 สิงหาคม ค.ศ. 1949''

หมวดหมู่:กฎหมายมนุษยธรรมระหว่างประเทศ
หมวดหมู่:กฎแห่งสงคราม
เอราวัณ การ์นิเยร์

**เอราวัณ การ์นิเยร์** (, เกิด 5 มกราคม 2549) เป็นนักฟุตบอลลูกครึ่ง ไทย-ฝรั่งเศส ที่เล่นตำแหน่งปีกและแบ็คขวาให้กับล็องส์ ในลีกเอิง เขาเกิดในประเทศฝรั่งเศส และเป็นตัวแทนของประเทศไทยในระดับเยาวชน

## ระดับสโมสร
การ์นิเยร์เกิดที่เมืองเอคัลลี มีพ่อเป็นชาวฝรั่งเศสและแม่เป็นชาวไทย เขาเริ่มต้นอาชีพนักฟุตบอลเยาวชนโดยเล่นให้กับทีมท้องถิ่นชื่อซาวิญี ในปี 2562 เขาย้ายไปร่วมทีมเยาวชนของลียง เขามีส่วนสูง 180 เซนติเมตร มีทักษะโดดเด่นเรื่องการเลี้ยงบอล และสามารถเล่นได้หลายตำแหน่ง

หลังจากทำผลงานได้ดีกับลียงรุ่นอายุไม่เกิน 19 ปี การ์นิเยร์ก็ได้เลื่อนชั้นสู่ทีมสำรองของลียงในเดือนมกราคม 2567 โดยลงเล่นในแชมเปียนแนตเนชันแนล 3 

ในฤดูการ 2025–26 ได้เซ็นสัญญาอาชีพกับสโมสรล็องส์ในลีกเอิงฝรั่งเศส เป็นระยะเวลา 2 ปี และได้ขึ้นชุดใหญ่ของทีมล็องส์ และได้ลงสนามเปิดตัวกับชุดใหญ่ในวันที่ 15 มีนาคม พ.ศ. 2569 ขณะที่เขาอายุ 20 ปี และเป็นนักฟุตบอลสัญชาติไทยคนแรกในประวัติศาสตร์ที่ได้ลงเล่นลีกสูงสุดของฝรั่งเศส

## ระดับทีมชาติ
ในเดือนมีนาคม 2567 การ์นิเยร์ถูกเรียกตัวไปแคมป์ทีมชาติไทยรุ่นอายุไม่เกิน 23 ปี ที่บุรีรัมย์

ในเดือนเมษายน 2567 การ์นิเยร์ได้รับเลือกให้ติดทีมชาติไทยรุ่นอายุไม่เกิน 23 ปีในการแข่งขันเอเชียนคัพ รุ่นอายุไม่เกิน 23 ปี 2024 โดยเป็นสมาชิกที่อายุน้อยที่สุดของทีม ในการแข่งขันรอบแบ่งกลุ่มนัดแรกกับอิรัก เขาแอสซิสต์ประตูแรกให้ทีมชาติไทย โดยมีส่วนช่วยให้ทีมชนะ 2–0

## สไตล์การเล่น
การ์นิเยร์เล่นเป็นแบ็กซ้ายหรือแบ็กขวาในทีมเยาวชนของลียง เนื่องจากเขาสามารถเล่นได้ทั้งสองฝั่งเนื่องจากความสามารถในการใช้เท้าทั้งสองข้าง กับทีมสำรองของลียง เพื่อใช้ความสามารถในการเลี้ยงบอลและการจ่ายบอลที่ดีของเขา โค้ชจึงให้เขาเล่นในตำแหน่งปีก  เขาสามารถเล่นได้ดีในตำแหน่งปีกขวา หรือปีกซ้าย สไตล์การเล่นเลี้ยงบอลติดเท้า ทะลุทะลวงฝั่งตรงข้ามได้ดี มีความเร็ว 

## อ้างอิง

หมวดหมู่:บุคคลจากจังหวัดโรน
หมวดหมู่:นักฟุตบอลชายชาวฝรั่งเศส
หมวดหมู่:นักฟุตบอลชายชาวไทย
หมวดหมู่:ผู้เล่นออแล็งปิกลียอแน
หมวดหมู่:ผู้เล่นแอร์เซ ล็องส์
หมวดหมู่:ชาวฝรั่งเศสเชื้อสายไทย
หมวดหมู่:ชาวไทยเชื้อสายฝรั่งเศส
หมวดหมู่:ผู้เล่นในลีกเอิง
การกราดโจมตี

[300px|thumb|[การทิ้งระเบิดที่เดรสเดินในสงครามโลกครั้งที่สอง|การทิ้งระเบิดที่เดรสเดิน ประเทศเยอรมนี ในปี 1945 ซึ่งทำให้พลเรือนตายกว่า 25,000 คน มักถูกยกเป็นตัวอย่างของการกราดโจมตี]]

ในกฎหมายมนุษยธรรมระหว่างประเทศ และกฎหมายอาญาระหว่างประเทศ **การกราดโจมตี** (indiscriminate attack) หมายถึงการโจมตีทางทหาร ซึ่งเพิกเฉยหรือประสบความล้มเหลวในการแบ่งแยกระหว่างเป้าหมายทางทหารโดยชอบ (legitimate military target) และบุคคลที่ได้รับความคุ้มครอง (protected persons) ถือเป็นการโจมตีที่ก่อให้เกิดความเสียหายทั้งต่อสิ่งทางทหารของข้าศึกและต่อสิ่งที่ได้รับความคุ้มครอง อันเป็นการละเมิดหลักการแบ่งแยกพลรบกับพลเรือน การกระทำเช่นว่านี้ถือเป็นการก่ออาชญากรรมสงครามตั้งแต่ปี 1977 ตามข้อ 51 ของพิธีสาร 1 อนุสัญญาเจนีวา

ตัวอย่างของการกระทำที่ถือเป็นการกราดโจมตี เช่น การกระหน่ำยิงปืนโดยไม่แน่ใจว่าเป้าหมายใช่ข้าศึกหรือไม่, การปฏิบัติการโจมตีทางอากาศภายใต้ทัศนวิสัยจำกัด, การโจมตีด้วยอาวุธแม่นยำต่ำต่อเป้าหมายทางทหารที่ถูกแวดล้อมชิดติดสิ่งปลูกสร้างของพลเรือน เป็นต้น รวมถึงกรณีที่ผู้บังคับบัญชาเลือกที่จะไม่สนใจต่อลักษณะของเป้าหมาย และกรณีที่ผู้บังคับบัญชาเลือกใช้อาวุธ/ยุทธวิธีที่เป็นถือการกราดโจมตีโดยธรรมชาติของมัน (เช่นระเบิดลูกปราย, ทุ่นระเบิดต่อต้านบุคคล, อาวุธนิวเคลียร์) อย่างไรก็ตาม ปฏิบัติการที่โจมตีโดยเจตนาหรือโจมตีโดยตรงต่อพลเรือนจะมิถือว่าเป็นการกราดโจมตี เนื่องจากกำหนดพลเรือนเป็นเป้าหมายตั้งแต่ต้น

## อ้างอิง

หมวดหมู่:กฎหมายมนุษยธรรมระหว่างประเทศ
หมวดหมู่:กฎหมายอาญาระหว่างประเทศ
หมวดหมู่:กฎแห่งสงคราม
หมวดหมู่:อาชญากรรมสงคราม
จูกัดกิ๋น

**จูกัดกิ๋น** เป็นบุคคลในยุคสามก๊ก อาจหมายถึง:

* จูกัดกิ๋น (จูเก๋อ จิ่น) (諸葛瑾; ค.ศ. 174-241) พี่ชายของจูกัดเหลียงและเป็นขุนนางของรัฐง่อก๊ก
* จูกัดกิ๋น (จูเก่อ จฺวิน) (諸葛均) น้องชายของจูกัดเหลียงและเป็นขุนนางของรัฐจ๊กก๊ก
ซุนโฮ

**ซุนโฮ** เป็นบุคคลในยุคสามก๊ก อาจหมายถึง:

* ซุนโฮ (ซุน เหอ) (孫和; ค.ศ. 224-253) รัชทายาทของรัฐง่อก๊ก เป็นโอรสของซุนกวนจักรพรรดิผู้ก่อตั้งรัฐง่อก๊ก
* ซุนโฮ (ซุน เฮ่า) (孫皓; ค.ศ. 243-284) จักรพรรดิลำดับที่ 4 ของรัฐง่อก๊ก เป็นโอรสของซุนโฮ (*ซุน เหอ*)
เล่งทอง

**เล่งทอง** เป็นบุคคลชาวจีน อาจหมายถึง:

* เล่งทอง (หลิง ถ่ง) (凌統; ค.ศ. 189–217) ขุนพลของขุนศึกซุนกวนในยุคราชวงศ์ฮั่นตะวันออก
* เล่งทอง (ลั่ว ถ่ง) (駱統; ค.ศ. 193-228) ขุนนางของขุนศึกซุนกวนในยุคราชวงศ์ฮั่นตะวันออกและขุนนางของรัฐง่อก๊กในยุคสามก๊ก
เอียวหู

**เอียวหู** เป็นบุคคลในยุคสามก๊ก อาจหมายถึง:

* เอียวหู (หยาง ฟู่) (楊阜) ขุนนางของรัฐวุยก๊ก
* เอียวหู (หยาง หยง) (楊顒) ขุนนางของรัฐจ๊กก๊ก
เซยูอะวอดส์ ครั้งที่ 16

พิธีมอบรางวัล เซยูอะวอดส์ (声優アワード) ครั้งที่ 16 จัดขึ้นเมื่อวันที่ 5 มีนาคม พ.ศ. 2565 ที่ JOQR Media Plus Hall ในเขตมินาโตะ, โตเกียว โดยจะประกาศผลผู้ชนะรางวัล Merit Awards, Kei Tomiyama Award, Kazue Takahashi Award และ Synergy Award เมื่อวันที่ 15 กุมภาพันธ์ พ.ศ. 2565 ผู้ชนะที่เหลือจะได้รับการประกาศในวันพิธี

## อ้างอิง

หมวดหมู่:เขตมินาโตะ (โตเกียว)
โจเอล เดวิด มัวร์

**โจเอล เดวิด มัวร์** (, เกิด 25 กันยายน ค.ศ. 1977) เป็นนักแสดงและผู้กำกับชาวอเมริกัน เกิดและเติบโตในเมืองพอร์ตแลนด์ รัฐออริกอน มัวร์เรียนการแสดงในวิทยาลัยก่อนจะย้ายไปลอสแอนเจลิสเพื่อประกอบอาชีพด้านภาพยนตร์ บทบาทสำคัญครั้งแรกของเขาคือ โอเวน ดิตต์แมน ในภาพยนตร์ตลก ค.ศ. 2004 เรื่อง *[[ดอจบอล เกมส์บอลสลาตัน กับ ทีมจ๋อยมหัศจรรย์]]* ตามด้วยบทบาทในภาพยนตร์ตลกเรื่อง *[[ยายคร้าบบบ ผมอยากมีกิ๊ก]]* (2006), Art School Confidential ของเทอร์รี ซวิกอฟฟ์ (2006) และภาพยนตร์เชือดสยองเรื่อง *[[ขวานสับเขย่าขวัญ]]* (2006)

ในปี ค.ศ. 2008 เขาได้รับบทเป็น คอลิน ฟิชเชอร์ ในซีรีส์ของบริษัทแพร่สัญญาณฟ็อกซ์ เรื่อง *[[พลิกซากปมมรณะ]]* ซึ่งเป็นบทบาทรับเชิญที่เขาแสดงจนกระทั่งซีรีส์จบลงในปี ค.ศ. 2017 ในปี ค.ศ. 2009 เขาได้รับบทเป็น ดร.นอร์ม สเปลล์แมน ในภาพยนตร์ของเจมส์ แคเมรอนเรื่อง *[[อวตาร (ภาพยนตร์)|อวตาร]]* (2009) ซึ่งเขากลับมาแสดงบทนี้ในภาพยนตร์ภาคต่อ *[[อวตาร: วิถีแห่งสายน้ำ]]* (2022) และ *[[อวตาร 3]]* ที่กำลังจะเข้าฉายในปี ค.ศ. 2025

## อ้างอิง

หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ศิษย์เก่าจากมหาวิทยาลัยเซาเทิร์นออริกอน
หมวดหมู่:นักแสดงชายชาวอเมริกันในศตวรรษที่ 21
เซยูอะวอดส์ ครั้งที่ 18

พิธีมอบรางวัล เซยูอะวอดส์ (声優アワード) ครั้งที่ 18 จัดขึ้นเมื่อวันที่ 9 มีนาคม พ.ศ. 2567 ที่ JOQR Media Plus Hall ในเขตมินาโตะ, โตเกียว โดยประกาศผลผู้ชนะรางวัล Merit Awards, Kei Tomiyama Award, Kazue Takahashi Award และ Synergy Award เมื่อวันที่ 20 กุมภาพันธ์ พ.ศ. 2567 ผู้ชนะที่เหลือจะได้รับการประกาศในวันพิธี

## ไม่มีการมอบรางวัล
ไม่มีการมอบรางวัลเหล่านี้และระบุเป็น N/A ในขณะที่รางวัลอื่น ๆ บนเว็บไซต์เป็นรางวัลให้เกียรติแก่นักพากย์ที่เพิ่งเสียชีวิต
* Personality Award
* Special Honor Award

## อ้างอิง

## แหล่งข้อมูลอื่น
*  at เซยูอะวอดส์ 

หมวดหมู่:เขตมินาโตะ (โตเกียว)
เซยูอะวอดส์ ครั้งที่ 17

พิธีมอบรางวัล เซยูอะวอดส์ (声優アワード) ครั้งที่ 17 จัดขึ้นเมื่อวันที่ 11 มีนาคม พ.ศ. 2566 ที่ JOQR Media Plus Hall ในเขตมินาโตะ, โตเกียว โดยจะประกาศผลผู้ชนะรางวัล Merit Awards, Kei Tomiyama Award, Kazue Takahashi Award และ Synergy Award เมื่อวันที่ 21 กุมภาพันธ์ พ.ศ. 2566 ผู้ชนะที่เหลือจะได้รับการประกาศในวันพิธี ตั้งแต่ปีนี้เป็นต้นไป "นักพากย์นำชายยอดเยี่ยม" "นักพากย์สมทบชายยอดเยี่ยม" และ "นักพากย์หน้าใหม่" จะไม่ถูกแยกตามเพศอีกต่อไป

## ไม่มีการมอบรางวัล
ไม่มีการมอบรางวัลเหล่านี้และระบุเป็น N/A บนเว็บไซต์
* Personality Award
* รางวัลเกม
## อ้างอิง

## แหล่งข้อมูลอื่น
*  at เซยูอะวอดส์ 

หมวดหมู่:เขตมินาโตะ (โตเกียว)
หลักการแบ่งแยก

**หลักการแบ่งแยก** () เป็นหลักการภายใต้กฎหมายมนุษยธรรมระหว่างประเทศ ที่ว่าในการกระทำการขัดกันทางอาวุธ ผู้ก่อการโจมตีจะต้องพยายามแบ่งแยกพลรบและผู้มิใช่พลรบให้ได้ และห้ามกระทำการกราดโจมตี เพื่อป้องกันมิให้ผู้มิใช่พลรบรวมถึงพลเรือน (กล่าวคือเป็นบุคคลที่ได้รับความคุ้มครองตามกฎหมาย) ตกเป็นเป้าหมายแห่งการโจมตีทางทหาร ซึ่งจะถือเป็นอาญชกรรมสงคราม

หลักการแบ่งแยกไม่เพียงใช้แต่กับบุคคลเท่านั้น แต่ยังใช้กับทรัพย์สิ่งของ ผู้ก่อการโจมตีจะต้องแบ่งแยกทรัพย์สิ่งของทางทหารและทรัพย์สิ่งของทางพลเรือนให้ได้ ซึ่งกฎหมายมนุษยธรรมระหว่างประเทศเคยนิยามไว้ว่า ทรัพย์สิ่งของทางพลเรือนหมายถึงทรัพย์สิ่งของทั้งสิ้นทั้งปวงที่มิใช่ทรัพย์สิ่งของทางทหาร และห้ามโจมตีต่อทรัพย์สิ่งของพลเรือน *"การโจมตีจะต้องจำกัดอย่างเคร่งครัดเพียงต่อเป้าหมายทางการทหาร ในกรณีที่เกี่ยวกับทรัพย์สิ่งของนั้น เป้าหมายทางการทหารจะจำกัดเฉพาะทรัพย์สิ่งของซึ่งโดยลักษณะ สถานที่ตั้ง วัตถุประสงค์ หรือการใช้ จะช่วยก่อให้เกิดประสิทธิผลในการปฏิบัติการทางทหารและการทำลาย"* ข้อความดังกล่าวหมายความว่า โครงสร้างพื้นฐานของพลเรือนและสิ่งก่อสร้างของเอกชน (เช่น โรงไฟฟ้า โรงประปา) จะต้องไม่ตกเป็นเป้าหมายแห่งการโจมตีเช่นกัน

อย่างไรก็ตาม มีข้อสังเกตุว่าทหารและพลเรือนมีการใช้งานโครงสร้างพื้นฐานบางอย่างร่วมกันอย่างแบ่งแยกมิได้ เช่นสายเคเบิลใต้สมุทร ในกรณีเช่นนี้ ผู้วางแผนโจมตีต้องพิจารณาว่าเข้าข่ายสองข้อหรือไม่ (1) โครงสร้างพื้นฐานดังกล่าวของข้าศึกช่วยให้เกิดประสิทธิผลในการปฏิบัติการทางทหารอย่างมีนัยสำคัญหรือไม่ (2) การทำลาย เข้ายึดโครงสร้างพื้นฐานดังกล่าวของข้าศึก จะต้องสร้างความได้เปรียบทางทหารอย่างชัดเจนต่อฝ่ายเรา ซึ่งในกรณีของสายเคเบิลอินเตอร์เน็ตใต้ทะเล ยังเป็นที่กังขากันว่าการทำลายสายเคเบิลใต้ทะเลจะช่วยสร้างความได้เปรียบทางทหารอย่างชัดเจนหรือไม่ เพราะสุดท้าย การส่งผ่านเดต้าก็จะหาช่องทางอื่นไปถึงปลายทางอยู่ดี

## อ้างอิง

หมวดหมู่:กฎหมายมนุษยธรรมระหว่างประเทศ
หมวดหมู่:กฎแห่งสงคราม
สมเสร็จ

thumb
thumb
thumb

thumb|กีบเท้าของสมเสร็จมลายู (ขวา) เท้าหน้ามี 4 กีบ, (ซ้าย) เท้าหลังมี 3 กีบ)
[thumb|สมเสร็จ กับ[Flehmen response|ปฏิกิริยาอ้าปากสูดกลิ่น]]

**สมเสร็จ** (, สัทอักษรสากล: , ) เป็นสัตว์เลี้ยงลูกด้วยน้ำนมกินพืชขนาดใหญ่ ในวงศ์ **Tapiridae** เป็นสัตว์มีหน้าตาประหลาด มีลักษณะของสัตว์หลายชนิดผสมอยู่ในตัวเดียวกัน มีจมูกที่ยื่นยาวออกมาคล้ายงวงของช้าง ลำตัวคล้ายหมูที่มีขายาว หางสั้นคล้ายหมีและมีกีบเท้าคล้ายแรด อาศัยในป่าทึบในแถบอเมริกาใต้, อเมริกากลาง, และ เอเชียตะวันออกเฉียงใต้ มีทั้งหมดสี่ชนิด คือ สมเสร็จอเมริกาใต้, สมเสร็จมลายู, สมเสร็จอเมริกากลาง และสมเสร็จภูเขา  ทั้งสี่ชนิดถูกจัดสถานะเป็นใกล้สูญพันธุ์หรือเสี่ยงต่อการสูญพันธุ์ สมเสร็จเป็นญาติใกล้ชิดกับสัตว์กีบคี่อื่น ได้แก่ ม้า และแรด

## การจำแนก
สกุลที่ยังไม่สูญพันธ์ุ

* Tapirus

สกุลของสมเสร็จที่สูญพันธุ์ไปแล้วตั้งแต่ยุคก่อนประวัติศาสตร์
* † *[[Colodon]]*
* † *[[Dilophodon]]*
* † *[[Heteraletes]]*
* † *[[Megatapirus]]*
* † *[[Miotapirus]]*
* † *[[Nexuotapirus]]*
* † *[[Palaeotapirus]]*
* † *[[Paratapirus]]*
* † *[[Plesiocolopirus]]*
* † *[[Plesiotapirus]]*
* † *[[Protapirus]]* (ชื่อพ้อง *Tanyops*)
* † *[[Selenolophodon]]*
* † *[[Tapiravus]]*
* † *[[Teleolophus]]*

## ลักษณะ
ขนาดขึ้นอยู่กับชนิด โดยมากยาวประมาณ 2 เมตร สูง 1 เมตร จรดหัวไหล่ หนัก 150-300 กิโลกรัม ขนสั้นมีสีน้ำตาลถึงเทาเกือบดำ ยกเว้นสมเสร็จมลายู ที่มีสีขาวพาดกลางลำตัว และสมเสร็จภูเขา ที่มีขนยาว สมเสร็จทุกชนิดมีหูรูปไข่ ปลายหูสีขาว มนกลม ก้นห้อย หางอวบ สั้น ขาหน้ามีกีบเท้า 4 กีบ ขาหลังมี 3 กีบ ช่วยให้สามารถเดินบนโคลนหรือพื้นที่อ่อนนุ่มได้ ลูกสมเสร็จมีขนลายทาง หรือลายจุดเพื่อพรางตัว เพศเมียมีเต้านมเต้าคู่เดียว

สมเสร็จมีฟันซึ่งสามารถเขียนเป็นสูตรได้ว่า  ทั้งหมด 42-44 ซี่ มีฟันเขี้ยวสั้น ๆ ซึ่งไม่เหมือนสัตว์กีบคู่อย่างอื่น เช่น แรด

## พฤติกรรมและความผูกพันกับมนุษย์
สมเสร็จ ทั้งหมดมีพฤติกรรมและความเป็นอยู่ใกล้เคียงกัน โดยเป็นสัตว์ที่หากินตามลำพังหรือเป็นคู่ในป่าดิบชื้น ที่มีความชุ่มชื้นหรือใกล้แหล่งน้ำ โดยจะใช้จมูกที่ยาวเหมือนงวงในการช่วยดมกลิ่นและดึงกิ่งไม้ในพุ่มไม้กินเป็นอาหาร ซึ่งสมเสร็จสามารถที่จะกินไม้ที่มีพิษบางชนิดได้ด้วย เป็นสัตว์ที่ชอบแช่น้ำหรือโคลน เมื่อยามพบกับศัตรูจะหนีลงไปในน้ำ ซึ่งบางครั้งอาจแช่ลงไปทั้งตัวโผล่มาแค่งวงเพื่อหายใจก็ได้ เป็นสัตว์ที่หากินในเวลากลางคืน ลูกอ่อนที่เกิดมาใหม่จะมีลวดลายตามตัวเหมือนแตงไทย คล้ายลูกหมูป่า

สมเสร็จ เป็นสัตว์ที่มีระบบสายตาที่ไม่ดี แต่มีระบบประสาทรับฟังทางหูและดมกลิ่นดีเยี่ยม ปกติเป็นสัตว์ที่มีอุปนิสัยเรียบร้อย ไม่ก้าวร้าว แต่เคยมีรายงานว่า สมเสร็จอเมริกากลางตัวหนึ่งในสวนสัตว์โจมตีด้วยกรามใส่ผู้ดูแลซึ่งเป็นผู้หญิง เมื่อปี ค.ศ. 1998 จนได้รับบาดเจ็บสาหัสถึงขั้นพิการแขนขาด สมเสร็จเป็นสัตว์ที่อ้างอิงถึงในวัฒนธรรมและความเชื่อของญี่ปุ่น ด้วยการเป็นปีศาจตนหนึ่งที่กินความฝัน หรือฝันร้ายของผู้คนในนอนหลับเมื่อยามค่ำคืน เรียกว่า "บะกุ" () เป็นต้น

## อ้างอิง

## แหล่งข้อมูลอื่น
* IUCN/SSC Tapir Specialist Group
* The Tapir Gallery at The Tapir Preservation Fund website 
* World Tapir Day website
* Tapir Specialist Group website
* Baird's Tapir Project of Costa Rica 
* In the Name of the Tapir: Confusions and Conclusions  a paper by Stefan Seitz about misidentification of tapirs by zoo visitors, including a zoological description of tapirs in rhyme

หมวดหมู่:สัตว์กีบคี่
หมวดหมู่:สมเสร็จ
คิโดบุไต

**คิโดบุไต** () เป็นชื่อที่ใช้สำหรับกลุ่มเรือบรรทุกเครื่องบินผสมที่ประกอบด้วยกลุ่มเครื่องบินบนกลุ่มเรือบรรทุกเครื่องบินของกองทัพเรือจักรวรรดิญี่ปุ่น (IJN) ในช่วงแปดเดือนแรกของสงครามแปซิฟิก

ช่วงเวลาของปฏิบัติการที่รู้จักกันดีที่สุด คือการโจมตีเพิร์ลฮาร์เบอร์ในเดือนธันวาคม ค.ศ. 1941 คิโดบุไตเป็นกองเรือบรรทุกเครื่องบินที่ใหญ่ที่สุดในโลก

## องค์กร

### กองเรือบรรทุกเครื่องบิน

## ผู้บัญชาการทหารของคิโดบุไต

## รูปภาพผู้บัญชาการทหารของคิโดบุไตที่สำคัญ

ไฟล์:Chuichi Nagumo.jpg|พลเรือเอก ชูอิจิ นางูโมะ (ผู้บัญชาการทหาร, กองเรือขนส่งที่ 1)
ไฟล์:TamonYamaguchi.jpg|พลเรือโท ทามง ยามางูจิ (กองเรือขนส่งที่ 2)
ไฟล์:KakujiKakuta.jpg|พลเรือโท คาคุจิ คาคุตะ (กองเรือขนส่งที่ 4 - ตั้งแต่ 1941)
ไฟล์:Gunichi Mikawa.jpg|พลเรือโท กุนอิจิ มิคาวะ (กองดรือประจัญบานส่งที่ 3)
ไฟล์:SentaroOmori.jpg|พลเรือโท เซนทาโร โอโมริ (กองเรือพิฆาตที่ 1)
ไฟล์:ShigeyoskiMiwa.jpg|พลเรือโท ชิเกะโยชิ มิวะ (กองเรือดำน้ำที่ 3)
ไฟล์:RyunosukeKusaka.jpg|พลเรือโท ริวโนะสุเกะ คุซากะ (หัวหน้าเจ้าหน้าที่, กองบินที่ 2)
ไฟล์:Kaku Tomeo.jpg|พลเรือตรี โทเมโอะ คาคุ (กองเรือขนส่งที่ 2: ฮิริว)
ไฟล์:Yanagimoto Ryusaku.jpg|พลเรือตรี ริวซาคุ ยานากิโมโตะ (กองเรือขนส่งที่ 2: โซริว)


## รูปภาพกลุ่มเครื่องบินของคิโดบุไต

ไฟล์:Aboard a Japanese carrier before the attack on Pearl Harbor.jpg|
ไฟล์:Japanese planes preparing-Pearl Harbor.jpg|
ไฟล์:Carrier shokaku.jpg|
ไฟล์:Aircraft prepare to launch from Japanese carrier Shōkaku during Battle of the Santa Cruz Islands, 26 October 1942 (80-G-176150).jpg|


## อ้างอิง

## แหล่งข้อมูลอื่น
* ''Kidō Butai at Combined Fleet.com''

หมวดหมู่:กองเรือของกองทัพเรือจักรวรรดิญี่ปุ่น
หมวดหมู่:กองเรือนาวี
หมวดหมู่:กองการบินทหารเรือมหาจักรวรรดิญี่ปุ่น
โยชิโกะ อิกูตะ

**โยชิโกะ อิกูตะ** (, เกิด 26 พฤศจิกายน 1988) เป็นนักแสดง นักพากย์ และนักเขียนมังงะ ชาวญี่ปุ่น สังกัดอัปต์โปร เกิดที่เมืองสึยามะ จังหวัดโอกายามะ ส่วนสูง 156 ซม. เป็นสมาชิกวง StillAlive

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2531
หมวดหมู่:บุคคลจากจังหวัดโอกายามะ
หมวดหมู่:นักพากย์หญิงชาวญี่ปุ่น
หมวดหมู่:ไอดอลประเภทกราวียัวร์ชาวญี่ปุ่น
เวิลด์ แท็กทีม แชมเปียนชิป (ดับเบิลยูดับเบิลยูอี)

**แชมป์โลกแท็กทีม** (World Tag Team Championship) เป็นตำแหน่งแชมป์แท็กทีมของWWE ก่อตั้งขึ้นเมื่อ 3 มิถุนายน ค.ศ. 1971 ถึง 16 สิงหาคม ค.ศ. 2010โดยเข็มขัดแชมป์ถูกสถาปนามาตั้งสมัยใช่ชื่อสมาคม World Wide Wrestling Federation (ต่อมาได้เปลี่ยนชื่อมาเป็น World Wrestling Federation ในปี ค.ศ. 1979)

ในช่วงเดือนมีนาคม ค.ศ. 2001 World Wrestling Federation (WWF) ได้ซื้อสมาคม WCW และได้นำเอาเข็มขัดแชมป์แทกทีม WCW มาใช้ร่วมกัน จนถึงเดือนพฤศจิกายน ค.ศ. 2001 ได้ทำการรวมแชมป์เป็นตำแหน่งเดียวกัน โดยได้รีไทร์แชมป์แทกทีม WCW ไปและแชมป์แทกทีม WWF ถูกใช้งานต่อ

ในปี ค.ศ. 2002 สมาคมได้ทำการเปลี่ยนชื่อเป็น WWE และสถาปนาแชมป์แทกทีมเส้นที่สอง คือ **[[ดับเบิลยูดับเบิลยูอี รอว์ แท็กทีม แชมเปียนชิป|ดับเบิลยูดับเบิลยูอี แท็กทีม แชมเปียนชิป]]** ขึ้นหลังจากมีการแบ่งค่ายใน WWE จนต่อมาแชมป์เส้นนี้ได้ถูกรวมแชมป์กับ แชมป์แทกทีม WWE และได้ใช้ชื่อ **Unified WWE Tag Team Championship** แต่เข็มขัดทั้งสองเส้นยังถูกใช้งานอยู่จนถึงปี ค.ศ. 2010 แชมป์ World Tag Team Championship ถูกรีไทร์ลง

## ประวัติ
แชมป์ **World Tag Team Championship** รู้จักกันดีในชื่อเดิมของ **World Wide Wrestling Federation (WWWF) World Tag Team Championship** ถูกสถาปนาขึ้นในปี ค.ศ. 1971 โดยแชมป์แทกทีมคู่แรก คือ Luke Graham และ Tarzan Tyler ซึ่งได้ในวันที่ 3 มิถุนายน และชื่อเดิมของ **World Wrestling Federation (WWF) World Tag Team Championship** ในตอนที่เปลี่ยนชื่อสมาคมมาเป็น World Wrestling Federation (WWF) ในปี ค.ศ. 1979

ในปี ค.ศ. 2001 WWF ได้ซื้อสมาคม World Championship Wrestling (WCW) กลุ่ม The Invasion ได้เกิดขึ้นระหว่างที่กลุ่มWCW/ECW Alliance แตกกลุ่ม ในเซอร์ไวเวอร์ ซีรีส์ (2001) ได้จัดแมทช์การปล้ำรวมแชมป์เข้ากับแชมป์โลกแทกทีม WCW ในกรงเหล็ก โดยแชมป์แทกทีม WCW The Dudley Boyz เป็นฝ่ายเอาชนะ แชมป์แทกทีม WWF Hardy Boyz และต่อมาแชมป์แทกทีม WCW ถูกรีไทร์ลง

หลังจากมีการเปลี่ยนชื่อสมาคมมาเป็น WWE ในปี ค.ศ. 2002 แชมป์เส้นนี้ได้ถูกเรียกว่า **World Wrestling Entertainment (WWE) Tag Team Championship** จากนั้นได้มีการแบ่งค่ายใน WWE โดยแชมป์ **World Wrestling Entertainment (WWE) Tag Team Championship** ถูกย้ายไปอยู่ที่ค่ายรอว์ ตามมาด้วยค่ายSmackDown! ได้มีการสถาปนาแชมป์ WWE Tag Team Championship โดยผู้จัดการทั่วไป Stephanie McMahon พร้อมกับสถาปนาแชมป์ World Heavyweight Championship ในค่ายรอว์ หลังจากที่แชมป์โลก WWE Championship ถูกย้ายไปปค่ายSmackDown! ต่อมาแชมป์ WWE Tag Team Championship ของค่ายรอว์ถูกเปลี่ยนชื่อมาเป็น World Tag Team Championship หลังจากนั้นชื่แชมป์แทกทีมก็ไม่เคยถูกเปลี่ยนชื่ออีก

ในWrestleMania XXV ทีมThe Colóns (Carlito และPrimo) ได้รวมแชมป์แทกทีมสองเส้นทั้ง World Tag Team Champions และ WWE Tag Team Champions เปลี่ยนชื่อมาเป็น Unified WWE Tag Team Championship

แชมป์ Unified WWE Tag Team Championship สามารถปรากฏตัวได้ในทุกค่ายของ WWE จนถึงวันที่ 16 สิงหาคม ค.ศ. 2010 แชมป์ World Tag Team Championship ถูกรีไทร์ และได้ใช้แชมป์ WWE Tag Team Championship ต่อตามมาด้วยมีการเปลี่ยนดีไซน์เข็มขัดแชมป์ WWE Tag Team Championship เส้นใหมให้แชมป์ The Hart Dynasty (David Hart Smith และTyson Kidd) โดย Bret Hart

## สถิติการครองแชมป์โลกแท็กทีม

## อ้างอิง
;General
* 
* 
;Specific

## แหล่งข้อมูลอื่น
* WWE Unified World Tag Team Championship History  at The Wrestling Archive

หมวดหมู่:เข็มขัดของดับเบิลยูดับเบิลยูอี
หมวดหมู่:แชมเปี้ยนชิพของมวยปล้ำประเภทแทกทีม
จูเจียเจี่ยว

**จูเจียเจี่ยว** (; เซี่ยงไฮ้: *Chukakoq*) เป็นเมืองน้ำโบราณในเขตชิงผู่ ในชานเมืองเซี่ยงไฮ้ มีประชากร 95,536 คน ในจูเจียเจี่ยวเต็มไปด้วยสิ่งปลูกสร้างโบราณที่สำคัญ เช่น ที่ทำการไปรษณีย์จากสมัยราชวงศ์ชิง, สะพานฟั่งเชิง, สวนเค่อจื๋อ () และวัดยฺเหวียนจิน ()

นอกจากนี้เมืองยังเป็นที่รู้จักจากอาหาร โดยเฉพาะถั่วเหลืองและรากบัว

ด้วยความที่มีทางน้ำจำนวนมาก การเดินทางภายในเมืองเก่าจึงสามารถเดินทางโดยเรือได้ เมืองนี้สามารถเข้าถึงได้โดยสถานีจูเจียเจี่ยวบนสาย 17 ของรถไฟใต้ดินเซี่ยงไฮ้

## อ้างอิง

## แหล่งข้อมูลอื่น
* 
* 

หมวดหมู่:เซี่ยงไฮ้
ตำบลศรีสองรัก

**ตำบลศรีสองรัก** เป็นตำบลหนึ่งในอำเภอเมืองเลย จังหวัดเลย องค์กรปกครองส่วนท้องถิ่นในพื้นที่คือองค์การบริหารส่วนตำบลศรีสองรัก ซึ่งครอบคลุมพื้นที่ทั้งหมดของตำบล

## ประวัติ
ตำบลศรีสองรัก เดิมเป็นส่วนหนึ่งของตำบลนาอ้อ อำเภอเมืองเลย จังหวัดเลย จัดตั้งมาตั้งแต่วันที่ 3 กรกฎาคม พ.ศ. 2530 ตามประกาศของกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอเมืองเลยและอำเภอวังสะพุง จังหวัดเลย

## ที่ตั้งและอาณาเขต

* **ทิศเหนือ** ติดต่อกับตำบลนาแขม อำเภอเมืองเลย จังหวัดเลย และตำบลธาตุ อำเภอเชียงคาน จังหวัดเลย
* **ทิศตะวันออก** ติดต่อกับตำบลน้ำสวย อำเภอเมือง จังหวัดเลย
* **ทิศใต้** ติดต่อกับตำบลนาอ้อ อำเภอเมือง จังหวัดเลย
* **ทิศตะวันตก** ติดต่อกับตำบลกกดู่และตำบลนาแขม อำเภอเมือง จังหวัดเลย

## การปกครอง
ตำบลศรีสองรัก แบ่งออกเป็น 11 หมู่บ้าน ดังนี้

# หมู่ที่ 1 บ้านน้อยนาซำ
# หมู่ที่ 2 บ้านนาโคก
# หมู่ที่ 3 บ้านใหม่พัฒนา
# หมู่ที่ 4 บ้านนาม่วง
# หมู่ที่ 5 บ้านท่าบุ่ง
# หมู่ที่ 6 บ้านปากหมาก
# หมู่ที่ 7 บ้านปากหมาก
# หมู่ที่ 8 บ้านวังโป่ง
# หมู่ที่ 9 บ้านท่าวังแคน
# หมู่ที่ 10 บ้านโคกสว่าง
# หมู่ที่ 11 บ้านศรีสองรัก

## สถานศึกษา

* วิทยาลัยสงฆ์เลย มหาวิทยาลัยมหาจุฬาลงกรณราชวิทยาลัย
* โรงเรียนนาอ้อวิทยา

## สถานที่สำคัญ

* ค่ายศรีสองรัก
* ภูพุธโธ
* ภูสะนาว
* วัดป่าถ้ำแกลบ
* วัดถ้ำภูสะนาว
* โรงพยาบาลค่ายศรีสองรัก

## บุคคลสร้างชื่อ

* วัชรินทร์ เกตะวันดี
* พระครูวิจารณ์สังฆกิจ
ปองพล ปัญญามิตร

**ปองพล ปัญญามิตร** (เกิด 17 มีนาคม พ.ศ. 2546; ) เป็นนักแสดง นักร้อง และนายแบบชาวไทย อดีตนักแสดงสังกัดนาดาวบางกอก เขาเป็นสมาชิกของ บัส บอยแบนด์สัญชาติไทย ภายใต้สังกัดซันเรย์ มิวสิค เป็นที่รู้จักจากผลงานการแสดงจากซีรีส์เรื่อง *[[แปลรักฉันด้วยใจเธอ]]* (2563)

## ประวัติ
**ขุนพล ปองพล** หรือเป็นที่รู้จักในนาม **ขุนพล BUS** เกิดเมื่อวันที่ 17 มีนาคม พ.ศ. 2546 ที่ กรุงเทพมหานคร ประเทศไทย ส่วนสูง 180 เซนติเมตร มีพี่น้องกันทั้งหมด 2 คน เป็นบุตรคนแรก

จบการศึกษาระดับมัธยมจาก โรงเรียนสวนกุหลาบวิทยาลัย
ปัจจุบันกำลังศึกษาอยู่ที่ คณะนิเทศศาสตร์ คณะนิเทศศาสตร์ จุฬาลงกรณ์มหาวิทยาลัย สาขาวิชาสื่อสารการแสดง

**ขุนพล ปองพล ปัญญามิตร** เป็นที่รู้จักในวงการบันเทิงมาจากผลงาน การแสดงในบทบาท “บาส” จากซีรีส์  แปลรักฉันด้วยใจเธอ จนโด่งดังและเป็นที่รู้จักกันอย่างกว้างขวาง และหลังจากซีรีส์ออกอากาศจบลงไป เขาได้เข้ามาเป็นศิลปินฝึกหัดตั้งแต่เดือน สิงหาคม พ.ศ. 2564 และยังโลดแล่นอยู่ในวงการบันเทิงให้เราได้ติดตามอยู่เป็นระยะ และปรากฏตัวอีกครั้งในการเป็นหนึ่งใน 24 ของเด็กฝึกรายการ 789 SURVIVAL รายการเฟ้นหาบอยกรุ๊ปวงใหม่ 

และเขาก็ทำสำเร็จโดย **ขุนพล ปองพล** สามารถติด 1 ใน 12 คน ได้เปิดตัวเป็นศิลปินบอยกรุ๊ปวง **BUS** หรือ **[[บัส (บอยแบนด์)|BECAUSE OF YOU I SHINE]]** 

## ผลงานการแสดง
### ซีรีส์

### มิวสิกวิดีโอ

## ผลงานเพลง
### 789 SURVIVAL
* สังกัด Sonray Music 

### BUS (Because of You I Shine)
* สังกัด Sonray Music 

### ซิงเกิลพิเศษ

### LIVE SESSION

## รายการ
### รายการ

## คอนเสิร์ต
### คอนเสิร์ต BUS (Because of You I Shine)

### แขกรับเชิญ

## รางวัล

## อ้างอิง

## แหล่งข้อมูลอื่น
*

หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากกรุงเทพมหานคร
หมวดหมู่:นักแสดงชายชาวไทย
หมวดหมู่:นักร้องชายชาวไทย
หมวดหมู่:สมาชิกวงบัส (บอยแบนด์)
หมวดหมู่:บุคคลจากคณะนิเทศศาสตร์ จุฬาลงกรณ์มหาวิทยาลัย
หมวดหมู่:นักแสดงสังกัดนาดาวบางกอก
หมวดหมู่:พุทธศาสนิกชนชาวไทย
ชนภัช บัวพันธ์

**ชนภัช บัวพันธ์**  (22 มีนาคม พ.ศ. 2547 – ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งเซ็นเตอร์แบ็กให้แก่ บีจี ปทุม ยูไนเต็ด ในศึกไทยลีก

## อาชีพสโมสร
ชนภัชมาจากทีมเยาวชนบีจี ปทุม ยูไนเต็ด และถูกยืมตัวไปที่สโมสรกีฬาราชประชาตั้งแต่ฤดูกาล 2564–2565 ชนภัชประเดิมสนามที่นั่นในวันที่ 4 กันยายน พ.ศ. 2564 ในเกมเยือนกับสโมสรฟุตบอลชัยนาท ฮอร์นบิล โดยเป็นกองหลังอยู่ใน 11 ตัวจริง และลงเล่นเต็ม 90 นาที ด้วยเสมอกัน 1 ประตูต่อ 1 โดยรวมแล้ว เขาลงแข่งในลีก 16 เกมในขณะที่ถูกยืมตัว และอีกหนึ่งเกมในไทยลีกคัพ

ส่วนฤดูกาล 2565–2566 เขาถูกยืมตัวไปสโมสรฟุตบอลลำพูน วอร์ริเออร์ เขาลงแข่งดิวิชันหนึ่งจำนวนสี่เกมให้แก่สโมสรดังกล่าวจากจังหวัดลำพูน หลังจากยืมตัว เขากลับมาที่บีจี ปทุม ยูไนเต็ด เมื่อปลายเดือนธันวาคม พ.ศ. 2565

## อาชีพระดับนานาชาติ
เมื่อวันที่ 16 กุมภาพันธ์ พ.ศ. 2565 ชนภัชได้ลงแข่งนัดแรกให้แก่ทีมชาติไทยชุดอายุไม่เกิน 23 ปี ในระหว่างการแข่งฟุตบอลอาเซียนชิงแชมป์เยาวชนอายุไม่เกิน 23 ปี 2022 ที่ประเทศกัมพูชา ด้วยการแข่งตัดเลือกนี้เขาแพ้ในรอบสุดท้ายแก่ทีมชาติเวียดนาม 0 ประตูต่อ 1 และสามารถคว้าอันดับสอง

## เกียรติประวัติ

### ร่วมกับสโมสร

#### บีจี ปทุม ยูไนเต็ด
* ชนะเลิศไทยลีกคัพ: ฤดูกาล 2566–67

### ระดับนานาชาติ
**ร่วมกับทีมชาติไทยรุ่นอายุไม่เกิน 23 ปี**
*  เหรียญเงินซีเกมส์: พ.ศ. 2564

**รางวัลส่วนบุคคล**
* ทีมออฟเดอะทัวร์นาเมนต์ฟุตบอลอาเซียนชิงแชมป์เยาวชนอายุไม่เกิน 23 ปี: พ.ศ. 2565

## อ้างอิง

## แหล่งข้อมูลอื่น
* 

หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดลพบุรี
หมวดหมู่:กองหลังฟุตบอลชาย
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:ผู้เล่นสโมสรกีฬาราชประชา
หมวดหมู่:ผู้เล่นสโมสรฟุตบอลลำพูน วอริเออร์
หมวดหมู่:ผู้เล่นนาระ คลับ
หมวดหมู่:นักกีฬาไทยที่ได้เหรียญเงินซีเกมส์
การเลิกระดมสรรพกำลัง

**การเลิกระดมสรรพกำลัง** () บ้างเรียกว่า **การเลิกระดมพล** คือขั้นตอนการจัดการให้กองทัพของชาติออกจากสภาวะพร้อมรบ ซึ่งอาจเป็นผลจากการได้รับชัยชนะในสงคราม หรือเพราะวิกฤตการณ์คลี่คลายแล้ว การดำรงและการใช้กำลังรบจึงไม่มีความจำเป็นอีกต่อไป 

สหประชาชาตินิยามการเลิกระดมสรรพกำลังไว้ว่า *"เป็นขั้นตอนหลากหลายแง่มุม ซึ่งรับรองอย่างเป็นทางการถึงการเปลี่ยนสถานภาพของบุคคล จากการเป็นสมาชิกของกลุ่มกำลังทางทหารหรือกลุ่มที่คล้ายคลึงกัน สู่การเป็นพลเรือน"* บุคคลผู้อยู่ภายใต้การเลิกระดมสรรพกำลัง (ซึ่งส่วนใหญ่เป็นพลทหาร) จะถูกทำให้พ้นจากการควบคุมบังคับบัญชาของหน่วยทหารและกองทัพ แล้วถูกปรับทัศนคติให้ละทิ้งวิธีคิดแบบทหารไปสู่วิธีคิดแบบพลเรือน 

อย่างไรก็ตาม ถึงแม้บรรดาพลรบจะหมดความเป็นทหารเมื่อได้รับเอกสารปลด แต่สัมพันธ์ทางใจต่อโครงสร้างบัญชาการของกองทัพก็ยังคงอยู่ ดังนั้นเพื่อป้องกันมิให้พลรบกลับเข้าร่วมกองทัพ จึงต้องเตรียมการสำคัญอีกหลายอย่างเพื่อสร้างความมั่นใจว่าบรรดาพลรบที่ปลดจากกองทัพ จะสามารถผสมผลานเข้ากับสังคมพลเรือน ตลอดจนสามารถดำรงชีพในฐานะพลเรือน ซึ่งในขั้นตอนนี้ ภาคพลเรือนมีความสำคัญมากในการช่วยให้พลรบกลับคืนสู่ชีวิตแบบพลเรือน

ภายหลังสงครามโลกครั้งที่สองสิ้นสุดในปี 1945 กองทัพสหรัฐเริ่มการเลิกระดมสรรพกำลัง ส่งผลให้ภายในเวลาเพียงสองปี กำลังพลของกองทัพสหรัฐลดลงจาก 12,209,238 นายเหลือเพียง 1,566,000 นาย
## อ้างอิง

หมวดหมู่:คำศัพท์การทหาร
หมวดหมู่:กิจการทหารผ่านศึก
อันดับสัตว์กีบคู่

**อันดับสัตว์กีบคู่** เป็นอันดับของสัตว์เลี้ยงลูกด้วยนมอันดับหนึ่ง ใช้ชื่อวิทยาศาสตร์ว่า Artiodactyla (/อา-ทิ-โอ-แดค-ทิ-ล่า/)

มีลักษณะเด่น คือ มีนิ้วเท้าที่เป็นกีบที่เป็นคู่ แตกต่างไปจากสัตว์ที่อยู่ในอันดับสัตว์กีบคี่ (Perissodactyla) ซึ่งมีกีบนิ้วเท้าเป็นจำนวนคี่

ทั้งสองอันดับล้วนแต่เป็นสัตว์กินพืช ที่จะกินพืชลักษณะแตกต่างกันออกไปตามสกุลและวงศ์ หรือชนิด กระจายพันธุ์ออกไปในทุกทวีปทั่วโลก ยกเว้นโอเชียเนีย

ปัจจุบัน แบ่งออกเป็น 10 วงศ์ ราว 270 ชนิด 

โดยแบ่งออกได้เป็น 4 อันดับย่อย โดยแบ่งตามลักษณะของกระเพาะอาหาร โดยแบ่งออกเป็นห้อง ๆ หรือส่วน คือ

***[[Suina]]** 
เป็นสัตว์ที่มีห้องกระเพาะห้องเดียว มีด้วยกัน 3 วงศ์ คือ
**Suidae ได้แก่ หมูป่า หมู
**Tayassuidae ได้แก่ แพคคารี ซึ่งเป็นสัตว์ที่คล้ายกับหมูป่า
**Sanitheriidae ได้แก่ Sanitherium
***[[Whippomorpha]]**
** วงศ์ †Raoellidae
** วงศ์ใหญ่ Dichobunoidea
** วงศ์ †Dichobunidae
** วงศ์ †Helohyidae
** วงศ์ †Choeropotamidae
** วงศ์ †Cebochoeridae
** วงศ์ †Mixtotheriidae
** **อันดับฐาน [[Ancodonta]]**
** วงศ์ †Anthracotheriidae – 
**Hippopotamidae ได้แก่ ฮิปโปโปเตมัส
****** อันดับฐาน **[[Cetacea]]** (ประมาณ 90 ชนิด)
***[[Tylopoda]]**
เป็นสัตว์ที่ห้องกระเพาะ 3 ห้อง มีการหมักอาหารเกิดขึ้นในนั้น
**Camelidae ได้แก่ อูฐ ยามา กัวนาโก อัลปากา บิกุญญา

***[[Ruminantia]]**
เป็นสัตว์ที่มีห้องกระเพาะ 4 ห้อง มีการหมักอาหารเกิดขึ้นในนั้น มีการขย้อนอาหารที่กินลงไปแล้วออกมาเคี้ยวใหม่ เรียกว่า "เคี้ยวเอื้อง"
**Tragulidae ได้แก่ กระจง
**Cervidae ได้แก่ กวาง, เก้ง
**Moschidae ได้แก่ กวางชะมด
**Giraffidae ได้แก่ ยีราฟ, โอคาปิ
**Antilocapridae ได้แก่ พรองฮอร์น
**Bovidae ได้แก่ วัว, ควาย, แพะ, แกะ, เลียงผา

เป็นสัตว์ที่มีความแตกต่างกันทางรูปร่างอย่างมาก โดยชนิดที่ใหญ่ที่สุดและถือเป็นสัตว์ที่สูงที่สุดบนบกด้วย คือ ยีราฟที่มีความสูงกว่า 5 เมตร และกระจง ที่ถือได้ว่าเป็นสัตว์กีบที่มีขนาดเล็กที่สุดในโลก ด้วยมีความสูงราว 1 ฟุตเท่านั้น

## ดูเพิ่ม
*อันดับสัตว์กีบคี่

## อ้างอิง

## แหล่งข้อมูลอื่น

หมวดหมู่:สัตว์เลี้ยงลูกด้วยน้ำนม
ลำนำโศกอสูรฆาต

เป็นซีรีส์ไลต์โนเวลจินตนิมิตอิงประวัติศาสตร์ของญี่ปุ่น เขียนโดยโมโตโอะ นาคานิชิ และวาดภาพโดยทามากิ เผยแพร่ต่อเนื่องออนไลน์ระหว่างเดือนมกราคม พ.ศ. 2556 จนถึงพฤษภาคม พ.ศ. 2559 บนเว็บไซต์อาร์คาเดีย และต่อมาได้ย้ายไปที่เว็บไซต์โชเซ็ตสึกะ นิ นาโร ซึ่งเผยแพร่ระหว่างเดือนธันวาคม พ.ศ. 2558 จนถึงเดือนตุลาคม พ.ศ. 2556 ต่อมาฟูตาบะชะได้นำไปตีพิมพ์และได้ตีพิมพ์เป็นจำนวน 14 เล่มตั้งแต่เดือนมิถุนายน พ.ศ. 2562 จนถึงเดือนพฤศจิกายน พ.ศ. 2566 การดัดแปลงเป็นมังงะที่วาดโดยยู ซาโตมิ ตีพิมพ์โดยฟูตาบะชะ ตั้งแต่เดือนกันยายน พ.ศ. 2564 และได้รวบรวมตีพิมพ์เป็นเล่ม(ทังโกบง)ไว้จำนวน 10 เล่ม ได้รับการแปลเป็นภาษาไทยและตีพิมพ์โดยสำนักพิมพ์รักพิมพ์ อนิเมะซีรีส์โทรทัศน์ที่ดัดแปลงโดยสตูดิโอโยโกฮามะแอนิเมชันแลบอราโทรี ออกอากาศตั้งแต่เดือนมีนาคมจนถึงเดือนกันยายน พ.ศ. 2568

## ตัวละคร
; / 
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:

## สื่อ
### ไลต์โนเวล

### มังงะ

### อนิเมะ
ฟุตาบะชะได้ประกาศการดัดแปลงเป็นอนิเมะเมื่อวันที่ 9 กันยายน พ.ศ. 2564 ต่อมาได้รับการเปิดเผยในเดือนกุมภาพันธ์ พ.ศ. 2567 ว่าเป็นซีรีส์ทางโทรทัศน์ที่ผลิตโดยสตูดิโอโยโกฮามะแอนิเมชันแลบอราโทรี และกำกับโดยคาซึยะ ไออุระ โดยมีเดโกะ อาคาโอะเป็นผู้ดูแลบทซีรีส์ ทาโร่ อิเคกามิเป็นผู้ออกแบบตัวละคร และริวอิจิ ทาคาดะ, เคอิอิจิ ฮิโรคาวะ และคุนิยูกิ ทากาฮาชิเป็นผู้แต่งเพลง เดิมมีกำหนดออกอากาศในวันที่ 27 มิถุนายน พ.ศ. 2567 แต่ต่อมาเกิดความล่าช้าเนื่องจากความล่าช้าในการผลิต ซึ่งได้ออกอากาศตั้งแต่วันที่ 31 มีนาคม จนถึงวันที่ 29 กันยายน 2568 ทางช่องโตเกียวเอ็มเอ็กซ์และเครือข่ายอื่น ๆ และจะออกอากาศเป็นเวลา 2 ช่วงต่อเนื่อง ตั้งแต่ตอนที่ 1-13 เพลงเปิดเรื่องคือ "Continue" ขับร้องโดย NEE ในขณะที่เพลงปิดของเรื่องคือ  ร้องโดย Hilcrhyme ร่วมกับอิซึมิ นากาโซเนะ จากวง HY จากตอนที่ 14-24 เพลงเปิดของเรื่องคือ "Ash" ขับร้องโดยอเล็กซานดรอส ส่วนเพลงปิดของคือ  ขับร้องโดย FAKE TYPE เมเดียลิงก์เป็นผู้ถือลิขสิทธิ์ซีรีส์นี้ในเอเชียใต้ เอเชียตะวันออกเฉียงใต้ และโอเชียเนีย (ยกเว้นออสเตรเลียและนิวซีแลนด์) และสตรีมบนช่องยูทูบ Ani-One Asia

#### รายชื่อตอน

## หมายเหตุ

## อ้างอิง

## แหล่งข้อมูลอื่น
*นวนิยายเว็บ at Arcadia 
* ที่โชเซ็ตสึกะ นิ นาโร 
* 
* 
*

หมวดหมู่:นิยายญี่ปุ่นที่ตีพิมพ์ในปี พ.ศ. 2562
หมวดหมู่:มังงะที่ตีพิมพ์ในปี พ.ศ. 2564
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:การ์ตูนญี่ปุ่นแนวโลดโผน
หมวดหมู่:อนิเมะและมังงะที่สร้างจากนวนิยาย
หมวดหมู่:อนิเมะและมังงะที่สร้างจากไลต์โนเวล
หมวดหมู่:มังงะของสำนักพิมพ์ฟุตาบะชะ
หมวดหมู่:ไลต์โนเวล
หมวดหมู่:เมเดียลิงก์
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:การ์ตูนญี่ปุ่นแนวเซเน็ง
หมวดหมู่:โชเซ็ตสึกะ นิ นาโร
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:รักพิมพ์
หมวดหมู่:โยโกฮามะแอนิเมชันแลบอราโทรี
เซี่ยฟูเหริน

**เซี่ยฟูเหริน** () มาจากตระกูลที่มีชื่อเสียงในเมืองห้อยเข เป็นภรรยาคนแรกของซุนกวนจักรพรรดิผู้ก่อตั้งรัฐง่อก๊กในยุคสามก๊กของจีน แม้ว่าเซี่ยฟูเหรินจะเสียความโปรดปรานจากซุนกวนและเสียชีวิตก่อนวัยอันควร แต่ครอบครัวของเซี่ยฟูเหรินยังคงเจริญรุ่งเรืองในราชสำนักง่อก๊ก

## ประวัติ
เซี่ยฟูเหรินเป็นชาวอำเภอชานอิน (山陰縣 *ชานอินเซี่ยน*) เมืองห้อยเข ซึึ่งอยู่ในนครเช่าซิง มณฑลเจ้อเจียงในปัจจุบัน เซี่ยฟูเหรินมาเป็นภรรยาของซุนกวนตามการแนะนำของงอฮูหยินมาดารของซุนกวนเพื่อผูกสัมพันธ์ระหว่างตระกูลซุนกับตระกูลที่มีชื่อเสียงทางใต้ เซี่ยฟูเหรินเป็นที่โปรดปรานของซุนกวน แต่ภายหลังซุนกวนต้องการรับลูกพี่ลูกน้องของตนคือซีฮูหยินบุตรสาวของสฺวี คุน (徐琨) มาเป็นภรรยาคนใหม่ ซุนกวนจึงบอกเซี่ยฟูเหรินให้ถ่อมตนลงเพื่อต้อนรับซีฮูหยินที่จะเข้ามาใหม่ แต่เซี่ยฟูเหรินปฏิเสธที่จะทำตามคำของซุนกวน เป็นผลทำให้เซี่ยฟูเหรินสูญเสียความโปรดปรานจากซุนกวน เซี่ยฟูเหรินเสียชีวิตในเวลาไม่นานหลังจากนั้นขณะอายุยังค่อนข้างน้อย คาดว่ามีสาเหตุจากความโศกเศร้า

## ดูเพิ่ม
* พงศาวลีง่อก๊ก#ซุนกวน
* รายชื่อบุคคลในยุคสามก๊ก

## อ้างอิง

## บรรณานุกรม
* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซานกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายจดหมายเหตุสามก๊ก]]* (*ซานกั๋วจื้อจู้*).

หมวดหมู่:ครอบครัวของซุนกวน
หมวดหมู่:บุคคลจากง่อก๊ก